Document ID: 31994R1654

KOMISSION ASETUS (ETY) N:o 1654/94,
annettu 7 päivänä heinäkuuta 1994,
asetuksen (ETY) N:o 1609/88 muuttamisesta asetusten (ETY) N:o 3143/85 ja (ETY) N:o 570/88 nojalla myydyn voin viimeisen varastoonsaapumispäivän osalta
EUROOPAN UNIONIN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (EY) N:o 230/94(2), ja erityisesti sen 6 artiklan 7 kohdan,
ottaa huomioon voin ja kerman markkinoiden interventiotoimenpiteitä koskevista yleisistä säännöistä 15 päivänä heinäkuuta 1968 annetun neuvoston asetuksen (ETY) N:o 985/68(3), sellaisena kuin se on viimeksi muutettuna asetuksella (ETY) N:o 2045/91(4), ja erityisesti sen 7 a artiklan,
sekä katsoo, että
voiöljynä suoraan kulutukseen tarkoitetun interventiovoin myynnistä alennettuun hintaan 11 päivänä marraskuuta 1985 annetun komission asetuksen (ETY) N:o 3143/85(5), sellaisena kuin se on viimeksi muutettuna asetuksella (ETY) N:o 796/94(6), 1 artiklan mukaisesti myyntiin saatetun voin on saavuttava varastoon ennen määritettävää päivää; samaa menetelmää käytetään voin myymiseksi voin myynnistä alennettuun hintaan sekä konditoriatuotteiden, jäätelöiden ja muiden elintarvikkeiden valmistukseen tarkoitetulle kermalle, voille ja voiöljylle myönnettävästä tuesta 16 päivänä helmikuuta 1988 annetun komission asetuksen (ETY) N:o 570/88(7), sellaisena kuin se on viimeksi muutettuna asetuksella (ETY) N:o 3049/93(8), säädetyn menetelmän yhteydessä myytävään voihin,
voivarastojen kehitys ja käytettävissä olevat määrät huomioon ottaen on tarpeen muuttaa komission asetuksen (ETY) N:o 1609/88(9), sellaisena kuin se on viimeksi muutettuna asetuksella (EY) N:o 1295/94(10), jossa vahvistetaan asetusten (ETY) N:o 3143/85 ja (ETY) N:o 570/88 nojalla myydyn voin viimeiset varastoonsaapumispäivät, 1 artiklan päivämäärät, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1609/88 1 artiklan ensimmäinen ja toinen alakohta seuraavasti:
"Asetuksen (ETY) N:o 3143/85 1 artiklan 1 kohdassa tarkoitetun voin on saavuttava varastoon ennen 1 päivää tammikuuta 1992.
Asetuksen (ETY) N:o 570/88 1 artiklassa tarkoitetun voin on saavuttava varastoon ennen 1 päivää tammikuuta 1992."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 7 päivänä heinäkuuta 1994.

Labels: 3
2
17